wannaphong/clean_thaiwikipedia huggingface dataset:
# การสมรสเพศเดียวกันในแคนาดา
การสมรสเพศเดียวกันชอบด้วยกฎหมายในประเทศแคนาดาตั้งแต่วันที่ 20 กรกฎาคม ค.ศ. 2005 เป็นต้นมา ประเทศแคนาดาจึงกลายเป็นประเทศที่สี่ของโลกและประเทศแรกในทวีปอเมริกาที่การสมรสเพศเดียวกันชอบด้วยกฎหมาย ภายหลังจากการประกาศใช้พระราชบัญญัติการสมรสของพลเมือง  ที่ได้เปลี่ยนนิยามการสมรสที่เป็นกลางทางเพศ ตั้งแต่ปี ค.ศ. 2003 เป็นต้นมา คำพิพากษาศาลต่างๆ ได้ทำให้การสมรสเพศเดียวกันชอบด้วยกฎหมายใน 8 จังหวัดจากทั้งหมด 10 จังหวัดและ 1 ใน 3 ดินแดนของประเทศ ซึ่งมีประชากรกว่า 90% อาศัยอยู่ ก่อนหน้าการประกาศใช้กฎหมายดังกล่าว คู่ครองเพศเดียวกันกว่า 3,000 คู่ได้ทำการสมรสแล้วในพื้นที่นั้น ส่วนสิทธิประโยชน์ทางกฎหมายอันเนื่องมาจากการสมรสได้ครอบคลุมถึงคู่ครองเพศเดียวกันที่อยู่อาศัยร่วมกันมาตั้งแต่ปี ค.ศ. 1999 แล้ว

รัฐบาลเสียงข้างน้อยของพรรคลิเบอรัล นำโดยนายกรัฐมนตรี พอล มาร์ติน ได้เสนอร่างกฎหมายฉบับดังกล่าวในชื่อ "ร่าง C-38" ต่อสภาผู้แทนราษฎรแคนาดาเมื่อวันที่ 1 กุมภาพันธ์ ค.ศ. 2005 ซึ่งร่างกฎหมายฉบับดังกล่าวผ่านสภาผู้แทนราษฎรเมื่อวันที่ 28 มิถุนายน ค.ศ. 2005 และวุฒิสภาเมื่อวันที่ 19 กรกฎาคม ค.ศ. 2005 และได้รับพระบรมราชานุญาตมีผลใช้บังคับในวันถัดมา ภายหลังจากการเลือกตั้งทั่วไปในแคนาดา ค.ศ. 2006 ซึ่งพรรคอนุรักษนิยมได้รับชัยชนะ และจัดตั้งรัฐบาลชุดใหม่ภายใต้การนำของนายกรัฐมนตรี สตีเฟน ฮาร์เปอร์ สภาผู้แทนราษฎรได้ลงคะแนนเสียงไม่รับรองการเสนอญัตติเพื่อพิจารณากฎหมายดังกล่าวขึ้นมาอีกครั้งหนึ่งด้วยคะแนนเสียง 175 ต่อ 123 เมื่อวันที่ 7 ธันวาคม ค.ศ. 2006 ทำให้กฎหมายฉบับดังกล่าวมีผลบังคับใช้ต่อไป การลงคะแนนเสียงครั้งนี้เป็นการลงคะแนนเสียงสนับสนุนการสมรสเพศเดียวกันครั้งที่สามโดยรัฐสภา 3 สมัยภายใต้นายกรัฐมนตรี 3 คนดังที่จะได้กล่าวเบื้องล่าง

 ประวัติ : อัลเบิร์ต ไอน์สไตน์
# แม่น้ำมะยู
แม่น้ำมะยู  เป็นแม่น้ำในรัฐยะไข่ ประเทศพม่า ตั้งชื่อตามทิวเขามะยู ชื่อเดิมของแม่น้ำนี้คือแม่น้ำมันลายูวดี เป็นแม่น้ำที่มีการใช้งานมากเป็นอันดับสามในยะไข่ ยาว 154 กิโลเมตร ไหลผ่านเมืองบู้ตี้ดอง ระเต่ดอง และไปออกทะเลที่อ่าวเบงกอลใกล้เมืองซิตตเว
# บู้ตี้ดอง
บู้ตี้ดอง (,) เป็นเมืองในรัฐยะไข่ทางตะวันตกของประเทศพม่า อยู่บนฝั่งตะวันตกของแม่น้ำมะยู ห่างจากเมืองมองดอที่อยู่ใกล้แม่น้ำนาฟที่เป็นแนวชายแดนกับบังกลาเทศ 16 ไมล์ mizzima.com/news/inside-burma/5650-seven-townships-in-arakan-state-flooded-by-record-heavy-rain.html เมืองนี้เกิดน้ำท่วมใหญ่ในเดือนกรกฎาคม พ.ศ. 2554
# การลงประชามติเงินให้กู้กรีซ พ.ศ. 2558
การออกเสียงประชามติเพื่อตัดสินใจว่ากรีซจะยอมรับเงื่อนไขการช่วยเหลือวิกฤติหนี้สาธารณะภายในประเทศหรือไม่ ซึ่งเสนอโดยคณะกรรมการยุโรป กองทุนการเงินระหว่างประเทศ และธนาคารกลางยุโรปเมื่อ 25 มิถุนายน 2558 ได้มีการลงประชามติเมื่อ 5 กรกฎาคม 2558 นายกรัฐมนตรีอาเลกซิส ซีปรัส ประกาศให้มีการลงประชามติในตอนเช้าตรู่ของวันที่ 27 มิถุนายน 2558 และเป็นที่รับรองในวันถัดมาโดยรัฐสภาและประธานาธิบดี ซึ่งเป็นการลงประชามติครั้งแรกหลังจากการลงประชาติมติสาธารณรัฐในปี 2507 และเป็นการลงประชามติครั้งแรกของกรีซที่ไม่เกี่ยวข้องกับรูปแบบการปกครองของประเทศ

ผลการลงประชามติข้อเสนอในการช่วยเหลือได้ถูกปฎิเสธโดยเสียงส่วนใหญ่ร้อยละ 61 ต่อร้อยละ 39 ผลการลงประชามติยังทำให้อันโดนิส ซามารัส ผู้นำฝ่ายค้านและหัวหน้าพรรคประชาธิปไตยใหม่ต้องออกจากตำแหน่ง

 ผล
# สถานีไชนาทาวน์
thumb|250px|ชานชาลาสายเหนือ-ตะวันออก

สถานีไชนาทาวน์ (NE4/DT19)  เป็นสถานีของการรถไฟฟ้าขนส่งมวลชนสิงคโปร์ บนสายเหนือ-ตะวันออก ระหว่างสถานีอูทรัม-สถานีคลาร์กคีย์ และสายดาวน์ทาวน์ ระหว่างสถานีเตอลกอาเยร์-สถานีฟอร์ตแคนนิง (ทางตอนที่สั้นที่สุดของสาย) ตัวสถานีตั้งอยู่ในเขตชุมชนจีนหนาแน่น การก่อสร้างจึงเต็มไปด้วยความยากลำบาก

สถานีไชนาทาวน์ เป็นสถานีปลายทางของสายดาวน์ทาวน์ ตั้งแต่วันที่ 22 ธันวาคม ค.ศ. 2013 จนถึงปี ค.ศ. 2017 ซึ่งจะเปลี่ยนสถานีปลายทางไปเป็นสถานีเอ็กซ์โป

 งานศิลปะในตัวสถานี 
 สายเหนือ–ตะวันออก 
มีภาพตัวอักษรจีนในสถานี เขียนว่า "ดวงตาของฟีนิกซ์" เพื่อบอกเล่าเกี่ยวกับชุมชนชาวจีนบริเวณนั้น ภาพนี้วาดโดยศิลปินชาวสิงคโปร์ ตัน สเวีย เฮียน

 สายดาวน์ทาวน์ 
มีภาพชื่อว่า "สีบินได้" วาดโดย โช ชัย เฮียง บอกเล่าเกี่ยวกับการเข้ามาทำงานในเมืองของผู้คนต่าง ๆ

 ประวัติ 
สถานีในส่วนของสายเหนือ-ตะวันออก เปิดให้บริการเมื่อวันที่ 20 มิถุนายน ค.ศ. 2003 ตั้งอยู่ใต้ถนนอู ตง เซง และถนนสะพานใหม่ ส่วนสถานีของสายดาวน์ทาวน์ เริ่มก่อสร้างเดือนมกราคม ค.ศ. 2010 และเปิดใช้งานอย่างเป็นทางการเมื่อวันที่ 22 ธันวาคม ค.ศ. 2013 เป็น 1 ใน 6 สถานีเริ่มแรกของสายดาวน์ทาวน์ ตั้งอยู่ใต้ถนนตัด ชานชาลาและทางรถไฟอยู่เหนือและตั้งฉากกับชานชาลาและทางรถไฟของสายเหนือ-ตะวันออกพอดี มีทางเข้าสถานีแห่งหนึ่ง ตั้งอยู่ใกล้กับฮงลิมคอมเพล็กซ์

 การก่อสร้าง 
สถานีไชนาทาวน์ เป็นหนึ่งในสถานีที่ก่อสร้างยากที่สุดในสายเหนือ-ตะวันออก เนื่องจากมีสิ่งก่อสร้างในบริเวณนั้นเป็นจำนวนมากOther Rail Projects - North East Line , Land Transport Authority อีกทั้งยังจำเป็นต้องอนุรักษ์สะพานการ์เด้นอันเก่าแก่อีกด้วย

 แผนผังสถานี 
L1ระดับถนนB1ชั้นจำหน่ายบัตรโดยสารเครื่องตรวจบัตรโดยสาร, ศูนย์ให้บริการผู้โดยสารB2ชั้นจำหน่ายบัตรโดยสารเครื่องตรวจบัตรโดยสาร, ศูนย์ให้บริการผู้โดยสารชานชาลาด้านข้าง ไม่เปิดใช้งานชานชาลา บี (กำลังก่อสร้าง)มุ่งหน้า  เอ็กซ์โป สถานีถัดไป  ฟอร์ดแคนนิง (→)ชานชาลา เอ มุ่งหน้า  บูกิส สถานีถัดไป  เตอลอกเอเยอร์  (←)  (กำลังก่อสร้าง) มุ่งหน้า  บูกิตปันจัง สถานีถัดไป  เตอลอกเอเยอร์ (←)ชานชาลาด้านข้าง ประตูรถจะเปิดทางด้านซ้ายB3ชานชาลา เอ มุ่งหน้า  ฮาร์เบอร์ฟรอนต์ สถานีถัดไป   ออตรัมปาร์ก (→) ชานชาลาเกาะกลาง ประตูรถจะเปิดทางด้านขวาชานชาลา บี  มุ่งหน้า  ปุงกล สถานีถัดไป  คลาร์กคีย์ (←) ทางเดินเชื่อม</span>ไปยังชานชาลา เอ ของสายดาวน์ทาวน์

 ทางออก 
 A: ย่านชุมชนชาวจีน
 C: สะพานการ์เด้น
 D: สวนประชาชน
 E: ตลาดฮงลิม, ไชนาทาวน์พอยต์

 เวลาที่ให้บริการ 
 สถานีปลายทาง  ขบวนแรก   ขบวนสุดท้าย  จันทร์ – ศุกร์   เสาร์   อาทิตย์และวันหยุดราชการ   ทุกวัน สายตะวันออกเฉียงเหนือ NE1 ฮาร์เบอร์ฟรอนต์  6.10   6.09   6.30   23.55 NE17 ปุงกล  6.03   6.05   6.25   0.00 สายดาวน์ทาวน์ DT14 บูกิส  6.15   6.15   6.35   0.00

 สมุดภาพ
# ยาจิโยะ (จังหวัดอิบารากิ)
ยาจิโยะ  เป็นเมืองที่ตั้งอยู่ในอำเภอยูกิ จังหวัดอิบารากิ ประเทศญี่ปุ่น

ณ วันที่ 1 มีนาคม ค.ศ. 2023 เมืองนี้มีประชากรประมาณ 20,430 คน และมีความหนาแน่นของประชากร 346 คนต่อตารางกิโลเมตร มีเนื้อที่ทั้งหมด 58.99 ตารางกิโลเมตร

 แหล่งข้อมูลอื่น
# รอซาลินด์ พีคาร์ด
รอซาลินด์ ไรต์ พีคาร์ด  เป็นศาสตราจารย์ที่สถาบันเทคโนโลยีแมสซาชูเซตส์ เป็นผู้อำนวยการกลุ่มวิจัยการคำนวณเชิงอารมณ์ ที่ศูนย์ปฏิบัติการวิจัยสื่อ สถาบันเทคโนโลยีแมสซาชูเซตส์ และผู้อำนวยการร่วมบริษัท Affectiva ปัจจุบันเป็นสมาชิกของสถาบันวิชาชีพวิศวกรไฟฟ้าและอิเล็กทรอนิกส์

พีคาร์ดมีชื่อเสียงในฐานะเป็นผู้ริเริ่มสาขาทางวิทยาศาสตร์คอมพิวเตอร์สาขาหนึ่งที่เรียกว่า การคำนวณเชิงอารมณ์ (affective computing) หลังจากที่ได้ตีพิมพ์หนังสือชื่อ Affective Computing อันเป็นหนังสือที่อธิบายถึงความสำคัญของ "อารมณ์" ในความฉลาดของเครื่องจักร โดยชี้ว่าอารมณ์ของมนุษย์นั้นมีความสำคัญในการสื่อสารระหว่างบุคคล และหุ่นยนต์และคอมพิวเตอร์ชนิดที่สวมใส่กับคนก็น่าจะมีความสามารถในการรู้จำอารมณ์ของคนได้เช่นกัน พีคาร์ดมีผลงานการวิจัยต่อยอดในการศึกษาโรคออทิซึมและการสร้างเครื่องมือที่ช่วยให้มนุษย์แยกแยะความแตกต่างของอารมณ์แม้เพียงเล็กน้อยได้
# มาร์วิน มินสกี
มาร์วิน ลี มินสกี ((9 สิงหาคม ค.ศ. 1927- 24 มกราคม ค.ศ. 2016) เป็นนักวิทยาศาสตร์คอมพิวเตอร์ชาวอเมริกันในสาขาปัญญาประดิษฐ์ เป็นหนึ่งในผู้ร่วมก่อตั้งศูนย์ปฏิบัติการวิจัยปัญญาประดิษฐ์ที่สถาบันเทคโนโลยีแมสซาชูเซตส์ และผู้เขียนหนังสือด้านปัญญาประดิษฐ์และปรัชญามากมาย

 ประวัติ 

มาร์วิน มินสกี เกิดที่นครนิวยอร์ก สหรัฐอเมริกา เป็นบุตรของจักษุศัลยแพทย์และหญิงชาวยิว เข้ารับศึกษาโรงเรียน Ethical Culture Fieldston School และโรงเรียน Bronx High School of Science ก่อนจะไปศึกษาต่อที่วิทยาลัยฟิลลิปส์ ก่อนจะเข้าเป็นทหารเรือให้กับกองทัพเรือสหรัฐอเมริกาในช่วง ค.ศ. 1944 ถึง ค.ศ. 1945 จบการศึกษาระดับปริญญาตรีที่มหาวิทยาลัยฮาร์วาร์ดเมื่อปี ค.ศ. 1950 และปริญญาเอกด้านคณิตศาสตร์จากมหาวิทยาลัยปรินซ์ตันในปี ค.ศ. 1954 หลังจบการศึกษา ได้เข้าเป็นอาจารย์ที่สถาบันเทคโนโลยีแมสซาชูเซตส์ตั้งแต่ปี ค.ศ. 1958 ในปีต่อมา ได้ร่วมมือกับจอห์น แม็กคาร์ธีย์ก่อตั้งศูนย์ปฏิบัติการวิจัยคอมพิวเตอร์และปัญญาประดิษฐ์ ที่สถาบันเทคโนโลยีแมสซาชูเซตส์ อันถือเป็นหนึ่งในต้นกำเนิดสาขาปัญญาประดิษฐ์ ปัจจุบัน ดำรงตำแหน่งศาสตราจารย์ด้านวิศวกรรมไฟฟ้าและวิทยาการคอมพิวเตอร์

ไอแซค อสิมอฟ นักเขียนนิยายวิทยาศาสตร์ชื่อดังชาวอเมริกันเชื้อสายรัสเซีย ยกว่ามินสกีเป็นหนึ่งในสองบุคคลที่เขายอมรับว่ามีความฉลาดมากกว่าเขา อีกคนหนึ่งคือ คาร์ล เซแกน นักดาราศาสตร์ชาวอเมริกัน

มินสกี เป็นผู้ประดิษฐ์หน้าจอดิสเพลย์แสดงกราฟิกแบบสวมหัวเครื่องแรกของโลกในปี ค.ศ 1963 และกล้องคอนโฟคอลในปี ค.ศ. 1957 อันเป็นที่มาของกล้องกล้องจุลทรรศน์แบบคอนโฟคอลชนิดที่ใช้เลเซอร์ในการสแกนที่ใช้กันในปัจจุบัน นอกจากนี้ยังได้พัฒนาหุ่นยนต์เต่า และเครื่อง SNARC เครื่องจักรที่เรียนรู้จากโครงข่ายประสาทเทียมแบบต่อสุ่มเครื่องแรกในปี ค.ศ. 1951

มินสกีเขียนหนังสือเรื่อง Perceptrons ร่วมกับเซย์มัวร์ เพเพิร์ต ที่เป็นผลงานวิชาการสำคัญสำหรับการวิเคราะห์โครงข่ายประสาทเทียม หนังสือเล่มนี้ได้รับการกล่าวถึงมากในประวัติศาสตร์ของสาขาปัญญาประดิษฐ์ บ้างก็ว่าเป็นหนังสือสำคัญที่ทำให้นักวิจัยเริ่มตีตัวออกห่างจากโครงข่ายประสาทเทียมในช่วงคริสต์ทศวรรษที่ 1970 จนนำมาสู่ช่วงยุคตกต่ำของปัญญาประดิษฐ์ นอกจากนี้ยังเป็นผู้นำเสนอแบบจำลองทางปัญญาประดิษฐ์อีกมากมาย เช่น ในหนังสือเรื่อง "A framework for representing knowledge" ก็เป็นผู้สร้างมุมมองใหม่ในการเขียนโปรแกรม มินสกียังได้กล่าวถึงความเป็นไปได้ที่มนุษย์ต่างดาวที่สามารถพูดและคิดได้เหมือนมนุษย์อีกด้วย

ในช่วงคริสต์ทศวรรษที่ 1970 ที่ศูนย์ปฏิบัติการวิจัยปัญญาประดิษฐ์ สถาบันเทคโนโลยีแมสซาชูเซตส์ มินสกีและเซย์มัวร์ เพเพิร์ตร่วมกันพัฒนาทฤษฎีที่เรียกว่า Society of Mind เป็นทฤษฎีที่พยายามจะอธิบายว่าสิ่งที่เราเรียกกันว่าความฉลาดนั้นแท้ที่จริงแล้วเป็นผลผลิตจากอันตรกิริยาระหว่างส่วนที่ไม่ฉลาด มินสกีชี้ว่าไอเดียนี้มีจุดกำเนิดมาจากงานวิจัยของตนเองที่พยายามจะสร้างเครื่องจักรที่ใช้แขนกล กล้องวิดีโอ และคอมพิวเตอร์ จากนั้นในปี ค.ศ. 1986 มินสกีได้ตีพิมพ์หนังสือชื่อ The Society of Mind ที่อธิบายถึงทฤษฎีดังกล่าวให้คนทั่วไปสามารถเข้าถึงได้

ในเดือนพฤศจิกายน ค.ศ. 2006 มินสกีได้ตีพิมพ์หนังสืออีกเล่มคือ The Emotion Machine เป็นหนังสือที่เกี่ยวกับทฤษฎีการคิดของมนุษย์ โดยเสนอว่าเราควรจะแทนที่แนวคิดที่ง่ายๆด้วยแนวคิดที่ซับซ้อน[http://web.media.mit.edu/~minsky  Marvin Minsky's Home Page
# MP/M
MP/M (Multi-Programming Monitor Control Program) เป็นระบบปฏิบัติการของCP/M เป็นเวอร์ชันสำหรับผู้ใช้หลายคน รองรับการการเชื่อมต่อจากเครื่องอื่นๆในเครื่องเดียวกัน แต่ละเครื่องจะใช้หน้าจอแบ่งกัน ใช้ไมโครโฟนน้อยที่สุด สามารถจัดการงานหลายๆอย่างพร้อมๆกันและระบบปกป้องหน่วยความจำ สามารถใช้งานโปรแกรมพร้อมๆกันและสลับใช้งานได้ ปัจจุบันมีผู้ใช้น้อยมาก
# TRS-DOS
TRS-DOS (ย่อมาจาก Tandy Radio Shack - Disk Operating System) เป็นระบบปฏิบัติการไมโครคอมพิวเตอร์สำหรับสื่อสาร ระบบนี้รองรับแผ่นดิสก์ถึงสี่แผ่น ระบบนี้จะทำงานได้ถ้ามีแผ่นดิสก์ ปัจจุบันได้จดทะเบียนกับ Microsoft แล้ว
# ProDOS
PRO-DOS หรือ apple II เป็นระบบของเครื่องไมโครคอมพิวเตอร์ส่วนบุคคลรุ่นแรกที่บริษัทแอปเปิลผลิตออกมาสู่ตลาด คอมพิวเตอร์ชุดนี้ได้ก่อให้เกิดความเปลี่ยนแปลงที่เป็นประโยชน์ในเชิงการใช้สอยอย่างมหาศาล ในวงการคอมพิวเตอร์ หลังจากที่แอปเปิลทูออกสู่ตลาดแล้ว บริษัทแอปเปิลก็ได้ผลิตแอปเปิลทูอี (Apple IIe) และแอปเปิล ทรี (Apple III)ตามกันออกมาอยู่ชั่วระยะหนึ่ง แล้วบริษัทแอปเปิลคอมพิวเตอร์ก็ตัดสินใจหยุดผลิตชุดแอปเปิล ทรี หันมาผลิตชุดแมคอินทอชซึ่งมีส่วนแบ่งการตลาดสูงมากในปัจจุบัน
# แจง
แจงหรือแกง  เป็นไม้ยืนต้นขนาดเล็กในวงศ์ Capparaceae ผลัดใบในช่วงสั้นๆทรงพุ่มแน่นทึบ ใบประกอบ ผลรูปรีหรือกลม สุกแล้วเป็นสีเหลืองฉ่ำน้ำ ออกดอกช่วงมกราคม – มีนาคม ผลแก่ในเดือนพฤษภาคม – มิถุนายน กระจายพันธุ์ในภาคตะวันออกเฉียงเหนือ ภาคกลาง และภาคตะวันตก พบครั้งแรกในประเทศไทยโดย J.E. Teijsmann ชาวเนเธอร์แลนด์ที่จังหวัดราชบุรี ชื่อสปีชีส์ตั้งตามประเทศไทย ใช้เป็นไม้ประดับ
# ครามป่าใบต่าง
ครามป่าใบต่าง   เป็นพืชในสกุลคราม พบในกัมพูชา ลาว เวียดนาม ในไทยพบทางภาคตะวันออกและตะวันออกเฉียงเหนือ กิ่งอ่อนมีขนหนาแน่น ใบประกอบแบบขนนก ดอกช่อ ดอกย่อยสีชมพู ฝักทรงกระบอก เหยียดตรง เมล็ดทรงกระบอก สีเหลือง มันวาว 
 อ้างอิง 
 สไว มัฐผา และประนอม จันทรโณทัย.  พืชสกุลครามในประเทศไทย. ขอนแก่น: ศูนย์วิจัยอนุกรมวิธานประยุกต์ มหาวิทยาลัยขอนแก่น2558. หน้า 17
# ครามเช้า
ครามเช้า  เป็นพืชในสกุลคราม เป็นไม้พุ่ม ใบประกอบแบบขนนก ดอกช่อยาว มีริ้วประดับรูปแถบ กลีบดอกสีขาว ฝักทรงกระบอก เหยียดตรง พบในจีนและลาว ในไทยพบทางภาคเหนือ 
 อ้างอิง 
 สไว มัฐผา และประนอม จันทรโณทัย.  พืชสกุลครามในประเทศไทย. ขอนแก่น: ศูนย์วิจัยอนุกรมวิธานประยุกต์ มหาวิทยาลัยขอนแก่น2558.หน้า 27
# ครามดอกม่วง
ครามดอกม่วง  เป็นพืชในสกุลคราม พบใน ศรีลังกา อินเดีย เนปาล บังกลาเทศ พม่า จีน และเวียดนาม ในไทยพบทางภาคเหนือตามริมถนน ใบประกอบแบบขนนก ดอกช่อ ริ้วประดับรูปสามเหลี่ยม ดอกสีม่วงเข้ม ฝักทรงกระบอก เหยียดทรง เกือบเกลี้ยง 
 อ้างอิง 
 สไว มัฐผา และประนอม จันทรโณทัย.  พืชสกุลครามในประเทศไทย. ขอนแก่น: ศูนย์วิจัยอนุกรมวิธานประยุกต์ มหาวิทยาลัยขอนแก่น 2558.
# ไผ่ซาง
{{ตารางจำแนกพันธุ์
| name = 
| image= Bamboo leaves1.JPG
| regnum = Plantae
| unranked_divisio = Angiosperms
| unranked_classis = Monocots
| unranked_ordo = Commelinids
| ordo = Poales
| familia = Poaceae
| tribus = Bambuseae
| genus = Dendrocalamus
| species = ''D. strictus| binomial = Dendrocalamus strictus''
| binomial_authority = (Roxb.) Nees
| synonyms =
    
|synonyms_ref = 
}}ไผ่ซาง'''  เป็นไผ่ขนาดกลาง มีเหง้าใต้ดิน ลำต้นเหนือดินขึ้นเป็นกอแต่ไม่แน่นมาก โคนของลำต้นแตกกิ่ง กิ่งตรงกลางใหย่กว่ากิ่งอื่นและตั้งฉากกับลำต้น กิ่งอ่อนสีเขียวนวล กิ่งแก่สีเขียวอมเหลือง บริเวณข้อพองออกเล็กน้อย ใบห้อยลง ดอกออกเป็นกระจุกกลม แก่จะมีหนามแหลมคม ชาวขมุและชาวลัวะใช้หน่ออ่อนใส่แกงหรือจิ้มน้ำพริก ใช้ไม่ไผ่สร้างบ้านเรือน เครื่องจักสาน
# ไอเกนเฟซ
ไอเกนเฟซ (en: Eigenface) เป็นชื่อเรียกเซตของ ไอเกนเวกเตอร์ ซึ่งใช้ในระบบการรู้จำใบหน้า ตัวกลุ่มของเวกเตอร์นี้ พัฒนาขึ้นโดย สิโรวิชย์ และ เคอร์บี้ ในปี พ.ศ. 2530 ถูกนำมาใช้แยกแยะลักษณะในหน้ามนุษย์เป็นครั้งแรกโดย แมทธิว เตริก และ อเล็กซ์ เพนท์แลนด์Turk, Matthew A and Pentland, Alex P. Face recognition using eigenfaces. Computer Vision and Pattern Recognition, 1991. Proceedings {CVPR'91.}, {IEEE} Computer Society Conference on 1991 รูปแบบการใช้งานทำโดยเปรียบเทียบลักษณะของภาพกับ เวกเตอร์ในเบสิคเซต

ไอเกนเฟซ เป็นชื่อที่รู้จักกันดีกว่า ไอเกนพิกเจอร์ แต่โดยพื้นฐานล้วนมาจาก วิธีการของ สิโรวิชย์ และ เคอร์บี้ ในทฤษฏีเรื่องการวิเคราะห์ส่วนประกอบ หรือที่เรียกโดยย่อว่า PCA ยกตัวอย่างเช่นหน้าที่ 1 เมื่อเปรียบเทียบกับเบสิคเซต มีความเหมือนกับ ไอเกนเฟซ 1 10เปอร์เซนต์ เหมือนกับ ไอเกนเฟซ 2 55เปอร์เซนต์ เหมือนกับ ไอเกนเฟซ 3 ติดลบ 3เปอร์เซนต์ เมื่อนำหน้าที่ 2 มาเปรียบเทียบ แล้วได้สัดส่วนของเปอร์เซนต์ในทิศทางเดียวกันนี้ ก็ถือว่า หน้าที่ 1 กับ หน้าที่ 2 นั้นเป็นหน้าเดียวกัน
# คริส สตีล (นักแสดง)
คริส สตีล (17 มีนาคม ค.ศ. 1966 —) เป็นนักแสดงภาพยนตร์ลามกชาวอเมริกัน, นักแสดงชาย, นักเขียน, ผู้กำกับ และเป็นผู้เชี่ยวชาญการผลิตภาพยนตร์ลามกเกย์

 รางวัล 
 GayVN Awards — ฉากเซ็กยอดเยี่ยม (Cops Gone Bad) (2003)
 GayVN Awards — หอเกียรติยศเอวีเอ็น (2009)

 ผลงานแสดง 
 In Bed with (2004)
 Hard Mechanics (2003)
 Trucker (2003)
 Deep South: The Big and the Easy (2002)
 Aftershock: Part 2 (2002)
 Cops Gone Bad (2001)
 The Seven Deadly Sins: Pride (2001)
 Sexpack Four: Porn Noir (2001)
 Shock, Part 2 (2001)
 Steele Pole (2001)
 Heat (2000)
 Steele Ranger (1999)
 Uncle Jack (1999)
 Czech Point (1999)
 Cadet (1998)

 แหล่งข้อมูลอื่น
# ฟรีดริช ฟร็อม
พลเอกอาวุโส ฟรีดริช วิลเฮล์ม วัลเดอมาร์ ฟร็อม  เป็นนายทหารบกเยอรมัน เข้าร่วมสงครามโลกครั้งที่หนึ่งในยศร้อยโท ต่อมาเมื่อพรรคนาซีขึ้นสู่อำนาจ ฟร็อมได้รับตำแหน่งผู้บัญชาการกำลังสำรองThe German Replacement Army 1939 to 1945 - Axis History ในช่วงปฏิบัติการบาร์บาร็อสซา ฟร็อมซึ่งมีตำแหน่งเป็นผู้บัญชาการกำลังสำรอง ก็เป็นหนึ่งในผู้ที่มีอำนาจสูงสุดในกองทัพ เขามีส่วนรู้เห็นถึงแผนลับ 20 กรกฎาคมและปฏิบัติการวัลคือเรอ แต่เมื่อแผนการล้มเหลว ฟร็อมได้สั่งประหารชีวิตผู้สมคบคิดหลายคนเพื่อปิดปากไม่ให้พาดพิงมาถึงตนFriedrich Fromm, Claus von Stauffenberg's executioner แต่กระนั้น วันที่ 22 กรกฎาคม ค.ศ. 1944 เขาถูกจับกุมและถูกตัดสินว่ามีความผิดฐานปฏิบัติหน้าที่ผิดพลาดร้ายแรง ฟร็อมถูกประหารชีวิตเมื่อวันที่ 12 มีนาคม ค.ศ. 1945General Fromm executed for plot against Hitler

ทอม วิลคินสัน นักแสดงชาวอังกฤษ รับบทเป็นนายพลฟร็อม ในภาพยนตร์ ยุทธการดับจอมอหังการ์อินทรีเหล็ก
# ช็อกโกบอล มูกาอิ
ฮิโรชิ "ช็อกโกบอล" มูกาอิ  (เกิด 15 ธันวาคม ค.ศ. 1966)  เป็นนักแสดงหนังโป๊ญี่ปุ่น และเป็นอดีตนักมวยปล้ำอาชีพ

 ประวัติ 
ช็อกโกบอล มูกกาอิ เกิดที่ชิบูกาวะ, จังหวัดกุมมะ, ประเทศญี่ปุ่น วันที่ 15 ธันวาคม ค.ศ. 1966 ชื่อเล่นของ มูกาอิ เกิดจากความคล้ายคลึงของถุงอัณฑะสีน้ำตาลเข้มของเขากับขนมช็อคโกบอล

 แชมเปียนชิปและความสำเร็จ 
Dramatic Dream Team
Ironman Heavymetalweight Championship (2 สมัย)

World Entertainment Wrestling
WEW World Street Fight 6-Man Tag Team Championship (3 สมัย) – ร่วมกับ ริคกี ฟูจิ และ Flying Kid Ichihara (1), และ โคะโดะ ฟุยุกิ และ เคียวโคะ อิโนะอุเอะ (2)

 ผลงาน 
 วีดิทัศน์ลามกอนาจาร 
 วันที่Filmography from  ชื่อเรื่อง บริษัท ผู้กำกับ หมายเหตุ 1998-08-24 Introduction Unreal Kuki VinlJF-495 จิโระ สึบะยะกิ แสดงร่วมกับ รินะ โยะโกะกุระ 2003-08-31 Chocoball Mukai Comes To Your Home Media Station ExertEXT-004 ทะเกะฮิโระ ยะซุดะ แสดงร่วมกับ ยูนะ ซูซะกิ 2005-08-12 The Newhalf Times Alpha International SheMale ClubSHED-17  แสดงร่วมกับ นะนะ ซุซุกิ และ ยุ อะอิฮะระ 2006-09-15 Newhalf Nagisa vs Chocoball Mukai Game in Earnest!! The Last Party Alpha International SheMale ClubSHED-32  แสดงร่วมกับ นะงิซะ ทะกะฮะชิ
# อ็อม ยุน-ช็อล
อ็อม ยุน-ช็อล (18 พฤศจิกายน ค.ศ. 1991 —) เป็นนักยกน้ำหนักชาวเกาหลีเหนือ เขาได้รับรางวัลเหรียญทองจากการแข่งขันโอลิมปิกฤดูร้อน 2012 ในประเภท 56 กก. ชาย
# ปลาริวกิว
ปลาริวกิว ปลาเลียวเซียว หรือ ปลาลู่ทู่  ปลาทะเลชนิดหนึ่ง จำพวกปลาหนัง ในวงศ์ปลากดทะเล (Ariidae)

มีรูปร่างคล้ายคลึงกับปลากดหรือปลาแขยงที่พบในน้ำจืด หรือปลากดทะเลชนิดอื่น ๆ  แต่มีขนาดใหญ่มากกว่า มีลำตัวยาวและค่อนข้างกลม หางแบนข้างและหัวใหญ่ ด้านหลังตรงหัวเป็นกระดูกแข็ง หน้าแหลม จะงอยปากยาว ปากกว้าง ฟันมีขนาดเล็กและสั้น มีหนวดใต้คาง 2 คู่และริมฝีปากบน 1 คู่ ครีบหลังและครีบอกมีเงี่ยงเป็นหนามแหลมครีบละหนึ่งอัน ครีบไขมันเล็กอยู่ใต้โคนหาง ครีบหางเป็นแฉกลึก พื้นลำตัวสีน้ำตาลปนเทา ท้องสีขาวนวล ครีบต่าง ๆ สีเทาคล้ำ ครีบไขมันสีดำ

กินปลาและสัตว์น้ำที่อาศัยอยู่ตามบริเวณหน้าดินเป็นอาหาร จัดเป็นปลาอุก หรือปลากดทะเลที่มีขนาดใหญ่ มีความยาวเต็มที่ได้ถึง 1.2 เมตร แต่ความยาวเฉลี่ย 30–40 เซนติเมตร

พบกระจายพันธุ์ตามพื้นทะเลที่เป็นโคลนหรือโคลนเหลว บางครั้งอาจพบได้ในบริเวณปากแม่น้ำที่เป็นน้ำกร่อยหรือน้ำจืด ในน่านน้ำไทยพบทั้งอ่าวไทยและทะเลอันดามัน

เป็นปลาที่ใช้เนื้อในการบริโภคกันจนเป็นที่รู้จักดี รวมถึงแปรรูปเป็นปลาเค็มหรือปลาหวาน ไข่ของปลาริวกิวนิยมนำมาทำเป็นแกงส้มเหมือนปลากดทะเลชนิดอื่น ๆ แต่ไข่ปลาริวกิวนั้นมีความคาวมาก เมื่อจะนำมาปรุงอาหารต้องล้างน้ำหลาย ๆ ครั้ง ปลาจะมีไข่ได้ทุกฤดูกาล แต่ช่วงที่ไข่สมบูรณ์มากที่สุด คือ ช่วงฤดูหนาวหรือช่วงปลายฝนต้นหนาว
# เฮ็นนิง ฟ็อน เทร็สโค
แฮร์มัน เฮ็นนิง คาร์ล โรแบร์ท ฟ็อน เทร็สโค  หรือ เฮ็นนิง ฟ็อน เทร็สโค (10 มกราคม ค.ศ. 1901 – 21 กรกฎาคม ค.ศ. 1944) เป็นนายทหารชาวเยอรมัน เกิดในครอบครัวทหารที่เมืองมัคเดอบวร์ค เขาเข้ารับราชการในกรมทหารราบที่ 9 พ็อทซ์ดัม ขณะมีอายุเพียง 16 ปี และได้รับกางเขนเหล็กชั้นที่ 1 จากวีรกรรมในยุทธการที่แม่น้ำมาร์นครั้งที่สอง หลังสงครามโลกครั้งที่หนึ่ง เทร็สโคลาออกจากกองทัพเพื่อไปเรียนต่อด้านกฎหมายและเศรษฐศาสตร์ และแต่งงานกับบุตรสาวคนหนึ่งของครอบครัวทหาร เขากลับเข้ารับราชการทหารอีกครั้งด้วยการสนับสนุนจากเพาล์ ฟ็อน ฮินเดินบวร์ค และเริ่มรับรู้ถึงแผนการของอดอล์ฟ ฮิตเลอร์ ที่ตั้งใจจะก่อสงครามโลกอีกครั้ง เทร็สโคมีส่วนในการบุกครองโปแลนด์และยุทธการที่ฝรั่งเศส รวมถึงดูแลพื้นที่ริมฝั่งแม่น้ำนีเปอร์ในปฏิบัติการบาร์บาร็อสซา 

ในช่วงแรก เทร็สโคเป็นผู้สนับสนุนพรรคนาซี เพราะไม่พอใจสนธิสัญญาแวร์ซาย แต่หลังจากเหตุการณ์ "คืนแห่งมีดยาว" เขาก็เริ่มต่อต้านพรรคนาซีและมีส่วนในหลายแผนการลอบสังหารฮิตเลอร์ เช่น ปฏิบัติการสปาร์ก, แผนลับ 20 กรกฎาคม เป็นต้น หลังจากแผนลอบสังหารวันที่ 20 กรกฎาคม ล้มเหลว เทร็สโคก็ตัดสินใจกระทำอัตวินิบาตกรรมในวันต่อมาHenning von Tresckow - Spartacus Educational

 ในสื่อ 
เคนเนธ บรานาห์ นักแสดงชาวไอร์แลนด์เหนือ รับบทเป็นนายพลเทร็สโค ในภาพยนตร์ ยุทธการดับจอมอหังการ์อินทรีเหล็ก
# ภาวะชักต่อเนื่อง
ภาวะชักต่อเนื่องหรือโรคลมชักชนิดต่อเนื่องคือภาวะที่เกิดอาการชักติดต่อกันนานเกิน 30 นาที หรือภาวะที่ผู้ป่วยมีอาการชักสั้นๆ แต่หลายครั้ง ติดต่อกันนานเกิน 30 นาที โดยระหว่างการชักแต่ละครั้งผู้ป่วยไม่ได้ฟื้นคืนสติเป็นปกติ
อ้างอิง

แหล่งข้อมูลอื่น
# หน้าทับ
หน้าทับ เป็นการกำหนดจังหวะในเพลงไทยเดิม ซึ่งมีสามแบบคือ
 หน้าทับปรบไก่ ใช้ทับตีเลียนเสียงของลูกคู่ที่ร้องรับในการเล่นเพลงปรบไก่ ตัวอย่างเพลงที่ใช้หน้าทับนี้ เช่น เขมรไทรโยค แขกบรเทศ เถา
 หน้าทับสองไม้ เกิดจากการเล่นเพลงพื้นเมืองที่ใช้การร้องแบบด้นสองไม้ แต่ละจังหวะของเพลงจะมีความยาวเพียงครึ่งหนึ่งของหน้าทับปรบไก่ ตัวอย่างเพลงที่ใช้หน้าทับนี้ เช่น ลาวดวงเดือน ลาวเสี่ยงเทียน ลาวจ้อย
 หน้าทับพิเศษ สำหรับเพลงที่ไม่อาจใช้หน้าทับทั้งสองแบบข้างต้นได้ เพราะมีจังหวะตัดหรือจังหวะผสมเป็น 2/4 เช่น เพลงโอ้ปี่ ชมตลาด หรือจังหวะไม่สม่ำเสมอเช่น เพลงรัว หรือเพลงที่ประโยคยาวสั้นไม่เท่ากัน เช่น เพลงฉิ่งบางเพลง
# แขกไทร
แขกไทร เป็นเพลงไทยเดิมอัตราสองชั้น ใช้ร้องเป็นเพลงประกอบละคร มีผู้ดัดแปลงเพลงนี้ไปหลายทาง เพลงเถานั้นมีผู้แต่งขยายเป็นสามชั้นในสมัยรัชกาลทื 5 และตัดลงเป็นชั้นเดียวในสมัยรัชกาลที่ 6 ทางหนึ่ง หลวงประดิษฐไพเราะ (ศร ศิลปบรรเลง)แต่งขยายขึ้นเป็น 3 ชั้นและตัดลงเป็นชั้นเดียวอีกทางหนึ่ง ต่อมา นายเฉลิม บัวทั่งได้นำเพลงเดิมมาแต่งใหม่ให้มีสำเนียงไปทางชวาใน พ.ศ. 2513 เรียกแขกไทรทางชวา สำหรับบรรเลงด้วยวงอังกะลุง ต่อมานายมนตรี ตราโมทได้แต่งเป็นทางชวาอีกทางหนึ่งสำหรับบรรเลงด้วยวงปี่พาทย์ชวา
 อ้างอิง 
 สำเนียง มณีกาญจน์ และสมบัติ จำปาเงิน. ประชุมเพลงเถาของไทย (ประวัติและบทร้อง). กรุงเทพฯ: ต้นอ้อแกรมมี. 2539. หน้า 3-33
หมวดหมู่:เพลงไทยเดิม
# อากาศ (แก้ความกำกวม)
อากาศ อาจหมายถึง
 บรรยากาศของโลก อากาศที่ห้อหุ้มโลกอยู่โดยรอบ
 ภูมิอากาศ สภาพอากาศโดยเฉลี่ยเป็นระยะเวลานาน
 ลมฟ้าอากาศ สภาพอากาศในขณะนั้น ๆ
 ตำบลอากาศ อำเภออากาศอำนวย จังหวัดสกลนคร
 องค์การบริหารส่วนตำบลอากาศ
 อากาศ แจ่มใส ตัวละครจากการ์ตูนเรื่อง เคนอิจิ ลูกแกะพันธุ์เสือ
# เทศบาลตำบลหนองไผ่ (จังหวัดเพชรบูรณ์)
หนองไผ่ เป็นเทศบาลตำบลแห่งหนึ่ง ซึ่งเป็นเมืองศูนย์กลางในอำเภอหนองไผ่ จังหวัดเพชรบูรณ์ มีประชากรในปี พ.ศ. 2561 จำนวน 7,551 คนรายงานสถิติจำนวนประชากรและบ้าน ประจำปี พ.ศ. 2561 ท้องถิ่นเทศบาลตำบลหนองไผ่ ระบบสถิติทางการทะเบียน กรมการปกครอง มีพื้นที่ครอบคลุมบางส่วนของตำบลหนองไผ่

เทศบาลตำบลหนองไผ่มีทางหลวงแผ่นดินหมายเลข 21 ตัดผ่าน ลักษณะพื้นที่เป็นที่ราบ สัญลักษณ์ของเทศบาลตำบลหนองไผ่ เป็นรูปต้นไผ่และหนองน้ำล้อมรอบ ซึ่งหมายถึงเทศบาลตำบลหนองไผ่มีหนองน้ำใหญ่ตั้งอยู่ในกลางเขตเทศบาล และมีน้ำขังตลอดปี ทำให้มีความอุดมสมบูรณ์ บริเวณรอบหนองน้ำมีต้นไผ่และไม้อื่นล้อมรอบหนาแน่น ทำให้ร่มรื่นและเป็นที่พักผ่อนหย่อนใจของประชาชนในเขตเทศบาล

 ประวัติ 
บริเวณหนองไผ่ในสมัยก่อนเรียกว่า "โคกหมาหิว" หรือ "ทุ่งหมาหิว" อยู่ในเขตตำบลกองทูล อำเภอวิเชียรบุรี มีลักษณะเป็นเนินหรือโคกเป็นป่าดงดิบ มีป่าไม้อุดมสมบูรณ์ เป็นป่าหนาทึบมาก มีป่าเต็ง ป่ารัง ป่าเพ็ก ป่าไผ่ และพันธุ์ไม้นานาชนิดมีสัตว์ป่าอาศัยอยู่เป็นจำนวนมาก เป็นแหล่งล่าสัตว์และหาสัตว์ป่า ไม่มีบ้านผู้คนอาศัยอยู่ คำว่า "บ้านหนองไผ่" มีที่มาจากภายในบริเวณหมู่บ้านมีหนองน้ำเดิมเป็นหนองช้างนอนในสมัยโบราณจึงเกิดเป็นแอ่งน้ำหรือหนองน้ำเล็ก ๆ มีต้นไผ่ขึ้นล้อมรอบ ต่อมามีการขุดขยายให้ใหญ่และกว้างขึ้นเรื่อย ๆ เพื่อใช้อุปโภคและบริโภคชาวบ้านมักเรียกว่า สระกลาง โดยบริเวณที่เป็นหนองน้ำนั้นเดิมเป็นที่ของตาทอง สีทาสังข์ ซึ่งปัจจุบันเทศบาลตำบลหนองไผ่ได้ปรับปรุงเป็นสวนสาธารณะ มีชื่อว่า สระหลวง

เทศบาลตำบลหนองไผ่เดิมเป็นสุขาภิบาลหนองไผ่ จัดตั้งตามประกาศกระทรวงมหาดไทย ประกาศในราชกิจจานุเบกษา เล่ม 81 ตอนที่ 107 ง. ลงวันที่ 3 พฤศจิกายน พ.ศ. 2507http://www.ratchakitcha.soc.go.th/DATA/PDF/2507/D/107/2700.PDF ประกาศกระทรวงมหาดไทย เรื่อง จัดตั้งสุขาภิบาลหนองไผ่ อำเภอหนองไผ่ จังหวัดเพชรบูรณ์ และได้เปลี่ยนฐานะจากสุขาภิบาลเป็นเทศบาล เมื่อวันที่ 25 พฤษภาคม พ.ศ. 2542 ตามประกาศราชกิจจานุเบกษา เล่ม 116 ตอนที่ 9 ก. ลงวันที่ 24 กุมภาพันธ์ พ.ศ. 2542

ปี พ.ศ. 2532 ผู้ใหญ่บ้านและชาวบ้านได้รวมตัวกันขอแยกหมู่บ้านออกจากตำบลกองทูล กรมการปกครอง กระทรวงมหาดไทย จึงได้อนุมัติและตั้งตำบลใหม่เป็นตำบลหนองไผ่ ประกอบด้วย 10 หมู่บ้าน ได้แก่ หมู่ 1 บ้านหนองไผ่ใต้, หมู่ 2 บ้านพงษ์เพชร, หมู่ 3 บ้านสะพานกลางดง, หมู่ 4 บ้านหนองไผ่, หมู่ 5 บ้านประดู่, หมู่ 6 บ้านเนินมะกอก, หมู่ 7 บ้านหนองไผ่เหนือ, หมู่ 8 บ้านคลองศรีเทพ, หมู่ 9 บ้านคลองยาง และหมู่ 10 บ้านลำพาด มีนายสมพร ไม้สูง เป็นกำนันคนแรกหนองไผ่
# ฟิชเชอร์เฟซ
ฟิชเชอร์เฟซ (en: Fisherfaces) เป็นวิธีวิเคราะห์ภาพเชิงเส้น คิดค้นโดยนักสถิติวิทยา เซอร์ อาร์. เอ. ฟิชเชอร์ ผู้ซึ่งประสบความสำเร็จในการใช้วิธีดังกล่าวแยกแยะภาพของดอกไม้ เพื่อจัดชั้นหมวดหมู่ ในปี พ.ศ. 2479 ในหนังสือที่มีชื่อว่า การใช้วิธีวัดหลายวิธีในปัญหาการแยกหมวดหมู่ ปัจจุบันวิธีวิเคราะห์นี้ ถูกนำมาใช้ใน ระบบการรู้จำใบหน้า

 อัลกอริธึม 
ถ้าให้  เป็นเวกเตอร์แบบสุ่ม โดยมีตัวอย่างทั้งสิ้น  แบบ

เมตริกซ์การกระจาย  และ  คำนวณได้ดังนี้

ตัวอย่างนี้แสดงให้เห็นการคำนวณ  และ  แบบมีตัวอย่าง 3 แบบ  แสดงค่ารวม mean ของเซต  ซึ่งค่ารวมของ  มีค่าดังนี้

และ  คือ mean ของตัวแบบ :

ฟิชเชอร์ อัลกอริธึม แสดงให้เห็นในตัวแปร 

ซึ่งสามารถเขียนใหม่ได้เป็น

 เพิ่มเติม 
ไอเกนเฟซ